ΓΡΑΠΤΗ ΕΡΩΤΗΣΗ E-3370/02

υποβολή: Jan Dhaene (Verts/ALE) προς την Επιτροπή

(27 Νοεμβρίου 2002)

Θέμα: ARFF:εξοπλισμός αυτοκινήτων με φώτα ομίχλης που αναλάμπουν

Ετησίως σημειώνονται πολλοί θάνατοι στις ευρωπαϊκές οδικές αρτηρίες λόγω συγκρούσεων στο εμπρόσθιο ή οπίσθιο μέρος του αυτοκινήτου συνεπεία ομίχλης στο δρόμο. Φυσικά σημαντικό ρόλο στις συγκρούσεις αυτές διαδραματίζει η ταχύτητα αλλά και η διάταξη των οπισθίων φώτων των αυτοκινήτων. Επίσης, η ευρωπαϊκή νομοθεσία σχετικά με τη χρησιμοποίηση των φώτων ομίχλης παρουσιάζει μεγάλες διαφορές και δεν είναι εναρμονισμένη.

Χωρίς την προσθήκη επιπλέον φώτων, το σύνολο των οπισθίων φώτων μπορεί να βελτιωθεί με το σύστημα ARFF (omatic rear fog flashlight) που αποτελείται από ένα φως ομίχλης που, όταν είναι αναμμένο, αναλάμπει επί 8 δευτερόλεπτα σε περίπτωση φρεναρίσματος. Μπορεί επίσης να προστεθεί ένα σύστημα σήματος επείγουσας βοήθειας: όταν γίνεται πολύ απότομο φρενάρισμα, το φως ομίχλης θα αναλάμπει επί 8 δευτερόλεπτα,

ακόμα και αν δεν είναι αναμμένο. Η εταιρεία Daimlerchrysler έχει ήδη προβεί σε έρευνα του συστήματος αυτού το οποίο είχε ελεγχθεί και προταθεί στην ΓΔ TREN (High Level Group Road Safety) στις 23 Νοεμβρίου 1999. Ο σκοπός είναι να ειδοποιούνται ταχύτερα για τον κίνδυνο οι άλλοι οδηγοί.

1. Γνωρίζει η Επιτροπή τον αριθμό θυμάτων(θανόντων και τραυματιών) από ατυχήματα λόγω ομίχλης, από αλυσιδωτές συγκρούσεις και συγκρούσεις στο εμπρόσθιο ή οπίσθιο μέρος του αυτοκινήτου στα κράτη μέλη και σταποψήφια κράτη μέλη·

2. Προτίθεται η Επιτροπή να εναρμονίσει την νομοθεσία σχετικά με την χρήση των οπισθίων φώτων ομίχλης στα κράτη μέλη της Ε Ε·

3. Ποιές δράσεις προβλέπει η Ευρωπαϊκή Επιτροπή σχετικά με την προσαρμογή της διαμόρφωσης των οπισθίων φώτων των αυτοκινήτων με κινητήρα για να βελτιώσει την οδική ασφάλεια·

4. Σκέπτεται η Επιτροπή να καταστήσειποχρεωτικά συστήματα όπως το ARFF τα οποία μπορεί να αυξήσουν την οδική ασφάλεια για τους χρήστες αυτοκινήτων·

Απάντηση του κ. Liikanen εξ ονόματος της Επιτροπής

(21 Ιανουαρίου 2003)

Η Επιτροπή διαθέτει βάση δεδομένων για τα τροχαία ατυχήματα (CARE), η οποία περιλαμβάνει στοιχεία που παρέχονται από τα κράτη μέλη και πεδία σχετικά με τις καιρικές συνθήκες και το είδος των ατυχημάτων. Ωστόσο, για να καθοριστεί ο αριθμός των θυμάτων κατόπιν ατυχημάτων που οφείλονται στην ομίχλη, στην κυκλοφοριακή συμφόρηση και στις οπίσθιες συγκρούσεις, όπως έχει ζητηθεί, απαιτείται ειδική ανάλυση της βάσης δεδομένων. Η ανάλυση αυτή θα διενεργηθεί και τα αποτελέσματα θα αποσταλούν απευθείας στον αξιότιμο βουλευτή μόλις καταστούν διαθέσιμα.

Εντούτοις, δεν διατίθενται λεπτομερείς πληροφορίες σχετικά με τις καιρικές συνθήκες και το είδος του ατυχήματος για όλα τα κράτη μέλη. Επιπλέον, μέχρι σήμερα, δενπάρχουν διαθέσιμα στοιχεία στη βάση δεδομένων CARE από τιςποψήφιες προς ένταξη χώρες.

Όσον αφορά την εναρμόνιση της νομοθεσίας σχετικά με τη χρήση φώτων ομίχλης στην Κοινότητα, η Επιτροπή δεν προτίθεται ναποβάλει καμία σχετική πρόταση, καθώς ο τομέας αυτός αποτελεί ρυθμίζεται ήδη βάσει της επικουρικότητας και, ως εκ τούτου, εμπίπτει στο πεδίο αρμοδιοτήτων των κρατών μελών.

Ομάδα εργασίας εμπειρογνωμόνων της Οικονομικής Επιτροπής για την Ευρώπη των Ηνωμένων Εθνών, στην οποία εκπροσωπείται η Επιτροπή, εξετάζει επί του παρόντος προτάσεις για την τροποποίηση των προδιαγραφών όσον αφορά τα φώτα πέδησης προκειμένου να δηλώνεται η πέδηση επείγουσας ανάγκης. Τα αυτόματα οπίσθια φώτα αναλαμπής για την ομίχλη [Automatic Rear Fog Flashlight (ARFF)] συνιστούν μία από τις ιδέες πουποβλήθηκαν στην εν λόγω ομάδα πριν από χρόνια. Ωστόσο, τη στιγμή τηςποβολής τους, τέτοια συστήματα συγκέντρωναν ελάχιστηποστήριξη. Προσφάτως, όμως, η νοοτροπία άλλαξε και αυτά τα συστήματα εξετάζονται πλέον αρκετά επισταμένως. Στις συζητήσεις τους, τα μέλη της ομάδας εξετάζουν ζητήματα όπως η εμφάνιση του σήματος (π.χ. αυξημένη ένταση ή έκταση φωτεινής ζώνης, αναλαμπή, χρώμα, κ.λπ.), οι περιστάσεις στις οποίες πρέπει να λειτουργεί η συσκευή (π.χ. επίπεδο επιβράδυνσης), και το αποτέλεσμα που μπορεί να επιφέρει σε ποικίλο στόλο οχημάτων, ιδίως σε μη εξοπλισμένα οχήματα. Η Επιτροπή παρακολουθεί τις συζητήσεις αυτές με ενδιαφέρον και θα επανεξετάσει τη θέση της για το συγκεκριμένο ζήτημα μόλις η ομάδα εμπειρογνωμόνων ολοκληρώσει τις εργασίες της.